
2.1 Να γράψετε τον αριθμό για κάθε ένα από τα κενά και, δίπλα, μία από τις λέξεις που συμπληρώνει σωστά την πρόταση. Οι λέξεις δίνονται στην παρένθεση δίπλα στο κενό.
Στις δίχρονες πετρελαιομηχανές:
«Στις δίχρονες πετρελαιομηχανές ο κύκλος λειτουργίας ολοκληρώνεται σε __________(1) (δύο/τέσσερις) χρόνους, δηλαδή σε μία πλήρη περιστροφή του στροφαλοφόρου άξονα της μηχανής. Μέσα σε αυτό το χρονικό διάστημα οι 180 αποτελούν τον ενεργό χρόνο και οι υπόλοιπες 180 τον παθητικό.»
«Οι δίχρονες πετρελαιομηχανές έχουν πολύ μικρότερο __________(2) (παθητικό/ενεργό) χρόνο από τις τετράχρονες, με αποτέλεσμα να απαιτείται __________(3) (μικρότερο/μεγαλύτερο) μέγεθος και μάζα σφονδύλου.»

2.2 Να γράψετε τον αριθμό κάθε μίας από τις παρακάτω προτάσεις και δίπλα στον αριθμό, το γράμμα που αντιστοιχεί στη σωστή απάντηση.
1. Η γωνία τοποθέτησης των εκκέντρων στον εκκεντροφόρο άξονα μιας πετρελαιομηχανής καθορίζει:
α) την ταχύτητα ανοίγματος κλεισίματος των βαλβίδων
β) τον χρονισμό των βαλβίδων
γ) τον χρόνο παραμονής σε ανοικτή θέση
2. Το υποσύστημα νερού ψύξεως των χιτωνίων ανήκει:
α) στο σύστημα ψύξεως με γλυκό νερό
β) στο σύστημα ψύξεως με θαλασσινό νερό
γ) στο σύστημα κυλινδρελαίου της κύριας μηχανής
3. Στην περίπτωση των πετρελαιοκινητήρων, λόγω της μεγάλης πιέσεως που επικρατεί κατά την έγχυση, απαιτείται συμπαγής δέσμη καυσίμου με ισχυρή ορμή:
α) για να δημιουργηθεί το απαραίτητο κενό στην εισαγωγή
β) για να δημιουργηθεί η απαραίτητη θερμοκρασιακή διαφορά στην εισαγωγή 
γ) για να μπορέσει να διαπεράσει τον ισχυρά συμπιεσμένο αέρα
4. Μεταξύ των ελατηρίων του εμβόλου και του χιτωνίου στα άνω και κάτω νεκρά σημεία, όταν μηδενίζεται στιγμιαία η ταχύτητα του εμβόλου και δεν μπορεί να συντηρηθεί η λιπαντική μεμβράνη, παρουσιάζεται:
α) οριακή λίπανση
β) λίπανση ελαστοϋδροδυναμικής μεμβράνης
γ) λίπανση στερεάς ή συμπαγούς μεμβράνης

